Informácia
o redukcii počtov v mierovej misii UNFICYP na Cypre

Ozbrojené sily SR pôsobia v mierovej operácii OSN  UNFICYP na Cypre od 27.mája 2001 na základe uznesenia Národnej rady Slovenskej republiky č. 1372 z 10. mája 2001. V súčasnej dobe pôsobí v operácii 273 profesionálnych vojakov OS SR, z ktorých 40  pracuje na hlavnom veliteľstve UNFICYP v Nikózii. Príslušníci OS SR v súlade plnia úlohy v súlade s mandátom t. j. vykonávanie kontroly dodržiavania vojensko-politickej dohody na čiarach zastavenia paľby, ktoré ohraničujú nárazníkovú zónu medzi znepriatelenými stranami. Slovensko je v Sektore 4 veliacou krajinou, pričom do nášho kontingentu je začlenená aj 118 členná strážna rota armády Maďarskej republiky. Príslušníci Sektoru 4 pravidelným hliadkovaním v nárazníkovej zóne zamedzujú možnému narušeniu mieru, násilnostiam, napätí a konfliktom. Plnia úlohy pre zabezpečenie civilných projektov, proti - poľovníckych opatrení v priestoroch nárazníkovej zóny a úlohy pohotovostných síl pre potláčanie a usmerňovanie demonštrácií. Okrem Sektoru 4 plnia príslušníci slovenského kontingentu úlohy aj v Sektore 1 v prospech príslušníkov ozbrojených síl Argentíny a v Sektore 2 v prospech príslušníkov ozbrojených síl Veľkej Británie. Príslušníci ženijnej jednotky nášho kontingentu sa podieľajú na budovaní inžinierskych sietí na veliteľstve operácie v Nikózii a zabezpečujú ich údržbu. Vykonávajú prieskumné operačné lety nad nárazníkovou zónou, za účelom mapovania činnosti opozičných strán v blízkosti hraníc nárazníkovej zóny. 
Na základe rezolúcie Bezpečnostnej rady OSN č. 1568, ktorá bola prijatá 22.októbra 2004, sa predlžuje mandát mierovej operácie UNFICYP na Cypre do konca júna 2005. Zároveň touto rezolúciou bola prijatá aj správa generálneho tajomníka OSN k operácii na Cypre z 24. septembra 2004, ktorá rieši otázku potreby redukcie počtov vojenských kontingentov v operácii.
Nová situácia na ostrove nastala po prijatí Cypru za člena EÚ bez tzv. Severocyperskej tureckej republiky. OSN prehodnotila situáciu a z dôvodu dlhodobého pokoja v oblasti vojenských konfliktov bol pripravený návrh na redukciu počtov príslušníkov misie, pri zachovaní pôvodného mandátu, s dôrazom na intenzívne mobilné hliadkovanie, pozorovanie a vyjednávanie. Súčasný početný stav vojenských jednotiek misie je 1230. Plán po redukcii o 30% počíta s celkovým stavom 860 príslušníkov ozbrojených síl. V tomto počte je zahrnutých aj 36 príslušníkov MOLO (Military Observers and Liasons Officers).
 Návrh upresňuje budúce rozmiestnenie a priebeh znižovania síl v priestore pôsobenia slovenských vojakov (Sektor 4) pri realizácii plánu na redukciu misie UNFICYP nasledovne:
      1.  Veliteľstvo Sektoru 4
            Umiestnenie veliteľstva Sektoru 4 a hlavných síl SLOVCON zostane naďalej v tábore Generála Štefánika - CGS   FAMAGUSTA.
      2.  Nárazníková zóna
            Hliadkovanie v nárazníkovej zóne bude zabezpečovať jedna strážna rota, zložená z troch čiat (dvoch slovenských a jednej maďarskej).
V nárazníkovej zóne budú ponechané 4 hliadkovacie základne.
Súčasný tábor Szent István - CSI (HUNCON) v obci ATHIENOU bude ponechaný ako hliadkovacia základňa s veliteľstvom a obsadením 1. čaty. Pod zodpovednosť 1. čaty bude patriť aj hliadkovacia základňa OP-91. Zdravotné stredisko v obci ATHIENOU bude ponechané pre HUNCON.
Veliteľstvá 2. a 3. čaty budú dislokované v tábore CGS vo FAMAGUSTE. V priestore nárazníkovej zóny SLOVCONu ostane hliadkovacia základňa OP-126  a CP 10. Pozorovacie stanoviská v meste VAROSHA budú naďalej pôsobiť bezo zmien.
3.  Fázy hliadkovacieho programu    
           Za účelom postupného prechodu k plneniu nových úloh operácie boli veliteľstvom UNFICYP stanovené tri fázy hliadkovania:
1.	Fáza - intenzívne hliadkovanie v priebehu mesiaca november, počas opúšťania stacionárnych pozorovacích stanovísk (OP). Jednotky vykonávali mobilné hliadkovanie v doterajších priestoroch zodpovednosti so zvýšeným zameraním na citlivé oblasti ako sú obce PYLA a okolie, oblasť LAROUJINA, severná oblasť obcí ATHIENOU a DHERYNIA.  
2.	Fáza  -  stredná intenzita hliadkovania v priebehu mesiaca december. Počet a intenzita hliadkovania bola znížená asi o 20 %.
3.	Fáza - normálna intenzita hliadkovania v priebehu mesiaca január. Hliadkovanie sa postupne upraví na počet a intenzitu, ktorá sa má dosiahnuť po redukcii.   
      4.  Požiadavky na vycvičenosť:
           V novej štruktúre misie UNFICYP bude hlavný dôraz činnosti kladený na mobilné hliadkovanie v priestore zodpovednosti.  Všetci príslušníci strážnej roty budú zaradení do mobilných hliadkovacích tímov, preto je podmienkou schopnosť dobre komunikovať v anglickom jazyku, viesť vyjednávanie, vlastniť vodičské oprávnenie skupiny B a mať určitú zručnosť vo vedení terénnych motorových vozidiel s pohonom 4x4.
            V priestore zodpovednosti Sektoru 4 bude pôsobiť 5 skupín  MOLO zložených z dôstojníkov v hodnostiach major/kapitán, ktorí budú vykonávať pozorovateľskú činnosť a vyjednávanie s opozičnými silami na južnej a severnej strane ostrova. Požiadavky na MOLO: - dobrá znalosť anglického jazyka, schopnosť viesť vyjednávanie s veliteľmi opozičných síl na úrovni prápor/pluk, vodičské oprávnenie skupiny B, znalosť práce s PC a digitálnou kamerou a fotoaparátom. Títo dôstojníci budú príslušníkmi štábu Sektoru 4, podriadení priamo veliteľovi sektoru.
Vzhľadom na redukciu počtov vojakov boli vykonané jednania s partnerskými krajinami (Maďarskou republikou a Chorvátskou republikou) na úrovni MO a GŠ o úprave Memoranda o porozumení a technickej dohody o spoločnej účasti v misii UNFICYP. 
       5.  Veliteľstvo misie UNFICYP
        Veliteľstvo misie UNFICYP navrhlo rozšíriť slovenskú ženijno - stavebnú jednotku veliteľstva misie na  počet 37, a to zlúčením ženijných skupín zo sektoru 4 a z veliteľstva misie do jednej spoločnej jednotky.
        Súčasný počet príslušníkov hotovostnej jednotky veliteľstva misie (MFR) a príslušníkov vojenskej polície (MP) bude bezo zmien. 
        Obsadzovanie funkcií na štábe a pomocných funkcií na veliteľstve misie bude mať súčasnú podobu. Celkovo bude mať SLOVCON obsadených na veliteľstve misie 60 pozícií. 
       6. Technika
Všetka doteraz používaná technika zaradená do splátkového systému OSN (mokrý leasing) bude v misii aj naďalej využívaná. 
        7. Počty a obsadenie:  
Celkový predpokladaný stav po redukcii   -  286	
Z toho SLOVCON ................................. -  203 - zníženie o 70
           HUNCON.................................... -    81 - zníženie o 40
           CROCON .................................... -     2 - ostáva
Podľa harmonogramu redukcie misie je plánovaný odchod nadbytočných príslušníkov 31.januára 2005. Ďalší pravidelný rotačný termín je plánovaný v mesiaci marec 2005.